Feet Swelling: ಚಳಿಗಾಲದಲ್ಲಿ ಕಾಲ್ಬೆರಳುಗಳು ಊದಿಕೊಂಡಿದ್ದರೆ ಈ ಪರಿಹಾರ ಮಾಡಿ.! ಚಳಿಗಾಲದಲ್ಲಿ ಹಲವರಿಗೆ ಅನೇಕ ಆರೋಗ್ಯ ಸಮಸ್ಯೆಗಳು ಕಾಡುತ್ತದೆ. ಅದರಲ್ಲೂ ಹೆಚ್ಚಾಗಿ ವಯಸ್ಸಾದವರಿಗೆ ಚಳಿಗಾಲದಲ್ಲಿ ಕಾಲಿನ ಬೆರಳುಗಳು ಸುಡುವುದು ಮತ್ತು ಊದಿಕೊಳ್ಳುವುದು ಕಂಡುಬರುತ್ತದೆ. ಇದರಿಂದ ನಡೆದಾಡಲು ಕಷ್ಟವಾಗುತ್ತದೆ. ಹಾಗಾಗಿ ಈ ಸಮಸ್ಯೆಯನ್ನು ಹೋಗಲಾಡಿಸಲು ಈ ಸಲಹೆಯನ್ನು ಪಾಲಿಸಿ. ಚಳಿಗಾಲದಲ್ಲಿ ಕೈಕಾಲಿನ ಬೆರಳಿನಲ್ಲಿ ಊತವಿದ್ದರೆ ಉಗುರು ಬೆಚ್ಚಗಿರುವ ನೀರಿನಲ್ಲಿ ನಿಂಬೆ ರಸವನ್ನು ಮಿಶ್ರಣ ಮಾಡಿ ಹತ್ತಿಯ ಸಹಾಯದಿಂದ ಆ ನೀರನ್ನು ಬೆರಳುಗಳ ಮೇಲೆ ಹಚ್ಚಿಕೊಳ್ಳಿ. ಇಲ್ಲವಾದರೆ ಆ ನೀರಿನಲ್ಲಿ ಪಾದಗಳನ್ನು ಮುಳುಗಿಸಿಡಿ. ಕಲ್ಲುಪ್ಪು ಕಾಲ್ಬೆರಳುಗಳ ಊತವನ್ನು ಕಡಿಮೆ ಮಾಡುತ್ತದೆ. ಹಾಗಾಗಿ ಸಾಸಿವೆ ಎಣ್ಣೆಯಲ್ಲಿ 1 ಚಮಚ ಕಲ್ಲುಪ್ಪನ್ನು ಬೆರೆಸಿ ಕಾಲ್ಬೆರಳುಗಳಿಗೆ ಹಚ್ಚಿ ಸ್ವಲ್ಪ ಸಮಯ ಬಿಟ್ಟು ಉಗುರುಬೆಚ್ಚಗಿರುವ ನೀರಿನಿಂದ ತೊಳೆದರೆ ತುರಿಕೆ, ಊತ ಕಡಿಮೆಯಾಗುತ್ತದೆ. ತೆಂಗಿನೆಣ್ಣೆಯಲ್ಲಿ ಕರ್ಪೂರವನ್ನು ಮಿಕ್ಸ್ ಮಾಡಿ ಕಾಲ್ಬೆರಳುಗಳಿಗೆ ಹಚ್ಚಿದರೆ ಊತ ಹಾಗೂ ತುರಿಕೆ ಕಡಿಮೆಯಾಗುತ್ತದೆ. ಕರ್ಪೂರ ಶಿಲೀಂಧ್ರ ನಾಶಕ ಗುಣಗಳನ್ನು ಹೊಂದಿದೆ. ಈರುಳ್ಳಿ ಮತ್ತು ಅರಿಶಿನ ಆಯಂಟಿ ಸೆಪ್ಟಿಕ್ ಗುಣಗಳನ್ನು ಹೊಂದಿದೆ. ಇದು ಕಾಲುಗಳ ತುರಿಕೆಯನ್ನು ಕಡಿಮೆ ಮಾಡುತ್ತದೆ. ಹಾಗಾಗಿ ಕಾಲ್ಬೆರುಳುಗಳು ಊದಿಕೊಂಡಿದ್ದರೆ ಈರುಳ್ಳಿ ಅಥವಾ ಅರಿಶಿನವನ್ನುಹಚ್ಚಿ ಒಣಗಿದ ಬಳಿಕ ಶುದ್ಧ ನೀರಿನಿಂದ ತೊಳೆಯಿರಿ. Home remedies for swollen feetThe post Feet Swelling: ಚಳಿಗಾಲದಲ್ಲಿ ಕಾಲ್ಬೆರಳುಗಳು ಊದಿಕೊಂಡಿದ್ದರೆ ಈ ಪರಿಹಾರ ಮಾಡಿ.! first appeared on Lovely Dunia.